Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet. Ingen kilder, dette må kildebelegges
**Denne artikkelen bygger på én eller flere primærkilder og/eller kilde(r) som er nært knyttet til artikkelens emne.** Du bør forsyne enkeltpåstandene i saken med referanser med kildehenvisninger som lar seg verifisere gjennom pålitelige, uhildede sekundær- eller tertiærkilder.
KAG/Trondheim var en av smågruppene på «den revolusjonære venstresiden». Gruppen ble dannet i oktober 1979 og eksisterte frem til juni 1983. KAG utga fire nummer av avisa «*Kommunist».*

Bakgrunn
--------

Da det ble åpenbart at det gikk mot splittelse i Kommunistisk Arbeiderforbund (KA) og Kommunistisk Universitetslag (KUL), besluttet det fåtallige KUL-laget i Trondheim sommeren 1979 å nedlegge seg selv i protest mot KA/KULs «proklamasjonskommunisme» og tok initiativ til å opprette en kommunistisk arbeidsgruppe i Trondheim. 

KUL-Trondheim nedlagt - studentavisa *Under Dusken* i Trondheim
Kommunist nr. 1-1980

KAGs politiske manifest
-----------------------

KAG startet med å definere sin politiske plattform og utga sitt «*Politisk Manifest*». En kortfattet oppsummering av det som forente «venstre-opposisjonen» i og utenfor AKP og SV var blant annet klasseanalysen, sosialisme bygget på arbeiderråd, «det nasjonale spørsmål» og internasjonal solidaritet.

Staten omtales som en klassestat fordi dens rolle er å regulere produksjonsforholdene, og «proletariatets diktatur» forstås som å regulere økonomi og samfunnsforhold til fordel for arbeiderklassens interesser. Manifestet omtalte «sosialismens nederlag i Sovjet og Kina», men uten å nevne Stalin.

«Allianseplattform»
-------------------

Kommunist nr. 1-1981
8. mars 1980 i Trondheim
KAG la vekt på ikke å være partibyggende, og inviterte til en «allianseplattform» der det politiske grunnlaget skulle utvikles gjennom felles politisk arbeid. KAG valgte å inngå aksjonsenhet med øvrige venstrekrefter samtidig som den markerte egne standpunkter. I 1980 samlet KAG stor oppslutning i 8. mars-toget bak underparolen «*Klassekamp - ikke kvinnekamp - er vegen til kvinnefrigjøring*»,[] en parole som vakte sterke reaksjoner fra feministene.[]

Under krigen om Falklandsøyene (Malvinas) fordømte KAG både Storbritannias og Argentinas militæraksjoner, mens AKP støttet Argentina. KAG støttet i 1982 «Faglig 1. mai-front» i Trondheim. Styret for «Faglig 1. mai-front» i Trondheim vedtok en parole som fordømte både britenes kolonikrig og Argentinas angrep på Falklandsøyene. Dette førte til så store protester fra AKP at styreflertallet kvelden før 1. mai vedtok å trekke parolen fra toget. []

«Kommunist»
-----------

KAG utga fire nummer av avisa «Kommunist» i årene 1980-82:

Nr. 1-1980: Hefte med statutter og politisk manifest + artikkel om 8. mars 

Nr. 1-1981: Forsvarspolitikk, farvel til KA, sekstimersdag, LO-kongressen, nynazisme

Nr. 2-1981 Sosialisme, SV, Alta/Kautokeino, arbeiderklassen, planøkonomi, AKP

Nr. 1-1982 Polen, datarevolusjonen, krise på venstresida, Malvinene

Stein Erik Jonasson var ansvarlig redaktør for «Kommunist».

Pdf-arkivet, et "sidespor" til AKPs arkivprosjekt, har publisert en del materiale utgitt av Kommunistisk Arbeiderforbund (KA), Kommunistisk Universitetslag (KUL) - og Kommunistisk Arbeidsgruppe (KAG) i Trondheim.

Nedleggelse og Lund-kommisjonen
-------------------------------

Kommunist nr. 1-1982
Da KAG ble nedlagt, oppsummerte gruppen sine erfaringer i studentavisa i Trondheim: 

Kommunist nr. 2-1981

> KAG ble dannet som et forsøk på å samle folk på den revolusjonære venstresiden, dvs. de som i praksis hadde avvist AKP sin nasjonalisme og SV sin reformisme. I stedet for å danne nok en isolert smågruppe som brukte alle krefter på abstrakte studier og religionskriger med andre smågrupper, la KAG vekt på å forene marxistisk teori med politisk inngripen i dagens klassekampsituasjon. ... I årene fra vi dannet KAG i 1979 og fram til i dag, har omlag alle marxistiske smågrupper og hele venstre-opposisjonen i SV bukket under, mens AKP har hatt store avskallinger både til høyre og venstre. Denne utviklingen understreker riktigheten av de prinsipper KAG arbeidet etter: Politisk enhet omkring en begrenset «allianseplattform» kombinert med en forpliktende organisering og usekterisk holdning til samarbeid. Denne erfaringen bør nye smågrupper ta lærdom av.
> 
> 
> Under Dusken *nr. 8, 12. mai 1983*
> 
> 

Lund-kommisjonen (side 215) dokumenterte at Overvåkingssentralen i notatet om AKP(m-l) av 20. desember 1984 påla «Registrering av ekstremister tilhørende (bl.a.) Kommunistisk Arbeidsgruppe» på et tidspunkt da gruppen hadde vært nedlagt i halvannet år

Referanser
----------

1. ↑  Studentavisa *Under Dusken* nr. 8, 12. mai 1983
2. ↑  Kommunist nr. 1 - mars 1980
3. ↑  Kommunist nr. 1 - 1980.
4. ↑  Kommunist nr. 1 - 1982
5. ↑  *Under Dusken* nr. 8, 12. mai 1983